Vechiul pod rutier de la Mihai Bravu va fi reabilitat, iar lângă el vor fi construite două pasarele, pentru pietoni.

Comisia de Urbanism a Municipiului București a luat în discuție, miercuri, proiectul de reabilitare a vechiului Pod de la Mihai Bravu, de peste Dâmbovița. Potrivit proiectului, podul va fi destinat doar circulatiei rutiere si a tramvaielor și va avea patru benzi pe sens. Pentru pietoni, langa pod, de o parte si de alta vor fi realizate doua pasarele. Fiecare pasarela va avea o banda pentru pietoni de 2,5 metri si una pentru biciclete de 1, 5 metri.

Membrii Comisiei de Urbanism au cerut ca pasarelele pietonale să fie deplasate față de proiectul inițial mai spre stânga, respectiv spre dreapta, pentru a se corela cu trecerile de pietoni deja existente.

Oprescu i-a tras de urechi pe membrii Comisiei de Urbanism

Prezent la discuțiile din Comisia Tehnică de Urbanism, primarul general Sorin Oprescu a intervenit pentru ca membrii acesteia să nu mai tergiverseze proiectele sale. În acest caz, membrii comisiei ceruseră noi imagini cu proiectul. Sorin Oprescu s-a referit, însă, și a proiectele private care au nevoie de aprobarea Comisiei, și care sunt tergiversate:

"Vreau mai mult curaj profesional de la dumneavoastra. Ce rugaminte am EU: doua pasarele, 2 pasarele. Am stat un an de zile pentru ca astia nu ridicau mana sa voteze politic (n. r. Consiliul General al Municipiului București). Va rog respectuos sa grabiti aceste lucrari publice. Va rog sa lasati un PIC retinerile si la promovarea puz-urilor care au fost pentru ridicarea locuintelor collective, sa isi ridice astia casele. Ce sa FAC? Sa nu ii las pe AIA sa construiasca daca au teren acolo?" - a spus Oprescu.

Proiectul a fost aprobat de Consiliul General al Municipiului București în septembrie anul trecut.

Podul Mihai Bravu din Capitală va fi supralărgit și consolidat. Structura amplasată peste râul Dâmbovița, la intersecția dintre Șos. Mihai Bravu și Splaiul Unirii, a fost construită în 1987 și nu a suferit niciodată reparații majore.

Primăria Capitalei vrea acum să consolideze podul, dar și să îl supralărgească. Potrivit unui proiect de hotărâre al municipalității adoptat vineri de CGMB, circulația rutieră pe pod va fi extinsă, de la trei benzi pe sens la patru benzi pe sens. De asemenea, trotuarele existente vor fi desființate, iar circulația pietonilor va fi mutată de pe pod pe două pasarele independente, paralele cu podul. Tot pe aceste pasarele vor fi amenajate și zone destinate circulației cicliștilor.

Valorea estimată a investiției este de 24 .102.450 lei (aprox. 5,4 milioane euro), din care 20,2 milioane lei (4,5 milioane euro) pentru lucrările propriu-zise de construcție și montaj. Banii pentru realizarea lucrării provin de la bugetul local.

Durata de realizare a proiectului este de 12 luni.

Proiectul de hotărâre privind aprobarea indicatorilor tehnico-economici aferenți studiului de fezabilitate pentru obiectivul de investiții "Modernizare și consolidare pod Mihai Bravu" a fost adoptat de Consiliul General al Municipiului Buurești în ședința de îndată a CGMB

Etichete: Comisia Tehnică de Urbanism, pasarelă, pod Mihai Bravu, realitatea